Гэта былі сталічныя і гомельскія этна-гурты "Вурай", "Ягорава гара", "Млын Сонца", дуэты Ю. Літвінава і Р. Яраш, В. Сямашка і Р. Яраш. Ролю вядучага гэтага імправізаванага канэрта ўзяў на сябе загачык філіяла Пятро Цалка. "Вурай" і "Млын Сонца" (апошнія - у пары з клубам гістарычнага танца "Бельфиоре") надалі вечарыне драйву і весялосці, астатнія дазволілі атрымаць асалоду ад працяглых народных напеваў і крыху памедытаваць. Цікавым апынуўся эксперымент гурта "Млын Сонца" і гомельскага музыкі Уладзіслава, які прынёс на канцэрт аўстралійскі інструмент дыджэрыду і прапанаваў паімправізаваць пад народныя танцы.